ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

Nr.17666/19.03.2021

***PROIECT***

**HOTĂRÂREA nr……………../25.03.2021**

**privind aprobarea mandatării domnului Masculic Csaba ca reprezentant al U.A.T Satu Mare în Adunarea Generală Ordinară a Acţionarilor APASERV Satu Mare S.A. să voteze proiectul de hotărâre înscris la art. 1 pct. 2 din Hotărârea Consiliului de Administraţie nr. 1/2021**

Consiliul Local al Municipiului Satu Mare întrunit în şedinţa ordinară din data de 25.03.2021;

Analizând proiectul de hotărâre nr\_\_\_\_\_\_\_\_\_\_\_\_\_\_\_ , luând act de raportul directorului executiv înregistrat sub nr.17638/19.03.2021, referatul de aprobare al primarului municipiului, în calitate de iniţiator, înregistrat cu nr.17667/19.03.2021, raportul nr.4115/10.03.2021 al Apaserv Satu Mare S.A., avizele comisiilor de specialitate ale Consiliului Local Satu Mare.

 Având în vedere prevederile:

* art.111 alin.(2) lit. b^1 şi art.160 din Legea nr. 31/1990 privind societăţile, republicată, cu modificările şi completările ulterioare;
* art. 47-49 din O.U.G. nr.109/2011 privind guvernanţa corporativă a întreprinderilor publice, cu modifcările şi completările ulterioare;
* art.17, art.18 lit. f) art. 35 şi art.36 alin.4 din Actul Constitutiv al Apaserv Satu Mare S.A aprobat de Consiliul Local Satu Mare prin Hotărârea nr. 29/28.02.2019;
* Dispoziţia nr. 777/09.12.2020 privind delegarea dlui Masculic Csaba în calitate de reprezentant al Municipiului Satu Mare în Adunarea Generală a Acţionarilor  la APASERV Satu Mare S.A.;
* Hotărârea Consiliului de Administraţie al APASERV SATU MARE S.A. nr. 1/2021 privind convocarea Adunărilor Generale ale Acţionarilor APASERV SATU MARE S.A.;

Luân în considerare prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare.

Analizând adresa S.C Apaserv Satu Mare nr. 4894/19.03.202, înregistrată la Primăria Satu Mare sub nr. 17435/19.03.2021.

În baza prevederilor art. 129 alin. (2) lit. a), alin. (3), lit. d) din O.U.G. nr. 57/2019 privind Codul administrativ, cu modificările şi completările ulterioare.

În temeiul prevederilor art. 139 alin. (1), alin. (3) lit. h) și ale art. 196 alin. (1)

lit.a) din O.U.G nr. 57/2019 privind Codul administrativ, cu modificările şi completările ulterioare

Adoptă prezenta,

**HOTĂRÂRE:**

**Art.1**. **(1)** Se aprobă mandatarea domnului Masculic Csaba, reprezentant al U.A.T Satu Mare în Adunarea Generală Ordinară a Acţionarilor APASERV Satu Mare S.A. să voteze proiectul de hotărâre înscris la art. 1 pct. 2 din Hotărârea Consiliului de Administraţie nr. 1/2021 având ca obiect aprobarea termenilor şi condiţiilor Contractului de servicii - Servicii de auditare financiară a situațiilor financiare întocmite de Apaserv Satu Mare S.A. pentru exercițiile financiare încheiate la 31.12.2020, 31.12.2021 şi 31.12.2022, conform anexei.

**(2)** Durata contractului este până la data de 09.11.2023.

**Art.2**. Prezenta hotărâre intră în vigoare după aprobarea în Adunarea Generală a Acţionarilor societăţii.

**Art.3.** Cu ducerea la îndeplinire a prezentei hotărâri se încredinţează Consiliul de Administraţie al APASERV SATU MARE S.A.

**Art.4**. Se mandatează domnul Leitner Ioan - director general al APASERV SATU MARE S.A. să semneze Actul constitutiv al societăţii actualizat în baza prezentei hotărâri.

**Art.5**. Prezenta hotărâre se comunică, prin intermediul secretarului municipiului Satu Mare, în termenul prevăzut de lege, primarului municipiului Satu Mare, Instituţiei Prefectului judeţului Satu Mare, Direcţiei Economice din cadrul aparatului de specialitate al primarului şi la Apaserv Satu Mare S.A. și domnului Masculic Csaba.

**INIŢIATOR PROIECT**

**PRIMAR**

**Kereskényi Gábor**

**Avizat**

**Secretar general**

**Mihaela Maria Racolța**

Red/dact 2 ex Iojiban Doina

ROMÂNIA

JUDEŢUL SATU MARE  
MUNICIPIUL SATU MARE  
 Nr. de înregistrare: 17667/19.03.2021

În temeiul prevederilor art. 136 alin. (1) din O.U.G.nr.57/20019 privind Codul Administrativ, îmi exprim inițiativa de promovare a proiectului de hotărâre cu următorul obiect: aprobarea mandatării domnului Masculic Csaba ca reprezentant al U.A.T Satu Mare în Adunarea Generală Ordinară a Acţionarilor APASERV Satu Mare S.A. să voteze proiectul de hotărâre înscris la art. 1 pct. 2 din Hotărârea Consiliului de Administraţie nr. 1/2021, în susținerea căruia formulez următorul:

***REFERAT DE APROBARE***

Apaserv Satu Mare S.A. este o societate comercială înfiinţată şi aflată sub coordonarea şi autoritatea Consiliului Local al municipiului Satu Mare. Potrivit Actului constitutiv al societăţii aprobat prin hotărâre a Consiliului Local Satu Mare, Municipiul Satu Mare este acţionar majoritar.

Luând în considerare art.18 lit. f din Statutul APASERV SATU MARE S.A. aprobat prin Hotărârea Consiliului Local Satu Mare nr. 29/28.02.2019:“*de a aproba termenii şi condiţiile contractului încheiat cu Auditorul Financiar;* “

Potrivit prevederilor O.U.G. nr.109/2011 privind guvernanta corporativă a întreprinderilor publice, cu modifcările şi completările ulterioare, situaţiile financiare ale întreprinderilor publice sunt supuse auditului statutar, care se efectuează de către auditori statutari, persoane fizice sau juridice autorizate în condiţiile legii. Situaţiile financiare anuale, auditate potrivit legii, se depun la unităţile teritoriale ale Ministerului Finanţelor Publice. Auditul statutar se exercită în condiţiile prevăzute de Ordonanţa de urgenţă a Guvernului nr. 90/2008, aprobată cu modificări prin Legea nr. 278/2008, cu modificările şi completările ulterioare, respectiv contractarea serviciului de audit statutar se realizează potrivit legii privind achiziţiile.

Având în vedere raportul nr. 4115/10.03.2021 al Apaserv Satu Mare S.A.,

În baza prevederilor art. 129 alin. (2) lit. a), alin. (3), lit. d) și art. 139 alin. (1), alin. (3) lit. h) din O.U.G. nr. 57/2019 privind Codul administrativ, cu modificările şi completările ulterioare propun spre analiza şi aprobarea Consiliului Local Satu Mare a *Proiectului de hotărâre privind aprobarea mandatării domnului Masculic Csaba ca reprezentant al U.A.T Satu Mare în Adunarea Generală Ordinară a Acţionarilor APASERV Satu Mare S.A. să voteze proiectul de hotărâre înscris la art. 1 pct. 2 din Hotărârea Consiliului de Administraţie nr. 1/2021*

**PRIMAR,**

**Kereskényi Gábor**

Red/dact/2 ex Iojiban Doina